Ullensaker kirke
**Ullensaker prestegjeld** var et prestegjeld tilhørende Øvre Romerike prosti i Borg bispedømme i Den norske kirke. Det omfattet sogn i Ullensaker kommune i Akershus fylke, og hovedkirken var Ullensaker kirke.

Ullensaker prestegjeld og dets sogn er nå en del av Ullensaker kirkelige fellesråd underlagt Øvre Romerike prosti.

Historikk
---------

*Ullinshofs sókn* (norrønt) har sin opprinnelse fra kristningen av landet. Den antatt første Ullensaker kirke, *Ullinshofs Johannis daupar og Olafs kirkja*, fra ca. 1190, ble anlagt ved prestegården Ullinshof. Navnet kommer av at det i før-kristen tid stod et gudehov for guden Ullin ved eller i nærheten av kirkestedet. Det meste av denne steinkirken ble tatt av et leirras rundt omkring 1490. Rundt 1525 ble det reist en enkel stavkirke på det nåværende kirkestedet. Det later til at navnet på kirkestedet ble endret til *Ullensaker* ved denne anledning. Denne stavkirken ble omkring 1650 utvidet til korskirke, visstnok med form svært lik Ringebu stavkirke.

Middelalderkirken er omtalt i Biskop Eysteins jordebok fra 1397 som *Ullinhofs kirkja*.

Ullensaker prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales syv kirker i prestegjeldet:

* Ullensaker
* Hovin
* Holt
* Lund
* Kjos
* Gislevold
* Furuset

Senest rundt reformasjonen ble Ullensaker hovedkirke, med Hovin tillagt som annekskirke, mens de fem øvrige kirkene antas nedlagt før reformasjonen. Det er oppført i Skattematrikkelen 1647 som *Wllenszagger sougen* i Offuer Rommeriegis fougderie.

Ullensaker prestegjeld dannet grunnlaget for Ullensaker formannskapsdistrikt opprettet i 1837.

Ullensaker prestegjeld ble fra 1. januar 1995 delt i to, ved at Hovin sogn med Mogreina kapelldistrikt ble skilt ut som eget sognekall.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Menigheter
----------

Prestegjeldet hadde ved sin avvikling følgende menigheter:

* Ullensaker
* Hovin

Referanser
----------

1. ↑  Rygh, O. (Oluf) (1898). *Norske Gaardnavne*. Kristiania: Fabritius. s. 306.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 16.
3. 1 2  Ullensaker kirke, norske-kirker.net
4. ↑  *Ullensaker*. Komitéen. 1927. s. 5.
5. ↑  Hole, Ivar (1950). *Hosanger kyrkje og Hosanger prestegjeld gjennom 200 år*. s. 18-19.
6. ↑  Christie, Sigrid (1969). *Norges kirker*. Land og kirke. s. 215.
7. ↑  (no) «Holt kirkested». *Kulturminnesøk*. Riksantikvaren – Direktoratet for kulturminneforvaltning.
8. ↑  (no) «Lund kirkested». *Kulturminnesøk*. Riksantikvaren – Direktoratet for kulturminneforvaltning.
9. ↑  (no) «Kjos kirkested». *Kulturminnesøk*. Riksantikvaren – Direktoratet for kulturminneforvaltning.
10. ↑  (no) «Gislevold kirkested». *Kulturminnesøk*. Riksantikvaren – Direktoratet for kulturminneforvaltning.
11. ↑  (no) «Furuset gamle kirkested». *Kulturminnesøk*. Riksantikvaren – Direktoratet for kulturminneforvaltning.
12. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
13. ↑  «Romerikes Blad 1995.01.12». Norge;Viken;;Lillestrøm;;;;. 19950112. s. 2.  Sjekk datoverdier i `|dato=` (hjelp)
14. ↑  Endringer i gravferdsloven og kirkeloven - Rundskriv 20.12.2011. regjeringen.no
15. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.